मोबाइल से सरकारी सेवाओं का मिलेगा लाभ
सिटी रिपोर्टर. रायपुर
जल्दी ही आप अपने मोबाइल के जरिए सरकारी विभागों से जुड़े सकेंगे। ऐसा छत्तीसगढ़ राज्य में भी संभव हो सकेगा। दरअसल केंद्रीय संचार व सूचना प्रौद्योगिकी मंत्रालय ने मोबाइल एप्लीकेशन वेबसाइट मोबाइल सेवा लॉन्च की है। इस एप्लीकेशन स्टोर पोर्टल पर मौजूद एप्लीकेशनों के जरिए लोग कई सरकारी विभागों से सीधे जुड़ सकेंगे। इस योजना में नौ राज्यों को शामिल किया गया है और पोर्टल पर सरकारी विभागों से संबंधित चार श्रेणियों में मोबाइल एप्लीकेशन मुहैया कराई गई हैं।
द्धह्लह्लश्च://222.द्गद्दश1द्यद्बठ्ठद्म.ष्शद्व/ सी-डैक द्वारा तैयार इस पोर्टल का लिंक है। उत्तर प्रदेश, चंडीगढ़, हिमाचल प्रदेश व राजस्थान के अलावा आंध्र प्रदेश, पं. बंगाल, मणिपुर, नागालैंड और सिक्किम के सरकारी विभागों से जुड़ी मोबाइल एप्लीकेशन उपलब्ध हैं। जो एंड्रॉयड और जावा प्लेटफॉर्म वाले मोबाइलों पर काम करती हैं।
पोर्टल पर मौजूद कुछ एप्लीकेशन लाइव और कुछ डेमो वर्जन में मौजूद हैं। सरकारी सेवाओं से जुड़ी एप्लीकेशनों में फिलहाल निर्वाचन आयोग, आधार कार्ड और इंडिया पोस्ट के अलावा हेल्थ एप्लीकेशन को शामिल किया गया है। निर्वाचन आयोग की ईसीआई पोलिंग स्टेशन लोकेशन और ईवीएम मशीन ट्रैकिंग एप्लीकेशन का इस्तेमाल सिर्फ आयोग से जुड़े कर्मचारी कर सकेंगे। आधार कार्ड एनरोलमेंट एप का इस्तेमाल कर यूजर अपने आधार कार्ड का स्टेटस जान सकते हैं। डाक विभाग से संबंधित इंडिया पोस्ट एप के जरिए डाक, मनीऑर्डर और पार्सल को ट्रैक किया जा सकेगा। खेती किसानी से जुड़े लोगों के लिए किसान, अंग्रेजी से भारतीय भाषाओं के ट्रांसलेशन और स्वास्थ्य से जुड़ी पर्सनल ट्रीटमेंट सरीखी एप्लीकेशन भी इस वेबसाइट पर मौजूद हैं।
सारे राज्य की एप्लीकेशन एक वेबसाइट पर
इस स्टोर पर अभी 20 एप्लीकेशन होस्ट की गई हैं, जबकि 100 नई एप्लीकेशन अगले तीन साल के दौरान इस इस स्टोर पर मिल सकेंगी। स्टोर पर मुफ्त एप्लीकेशन, पेड एप्लीकेशन और ऐसी एप्लीकेशन हैं, जिनका इस्तेमाल सिर्फ सरकार कर सकती है।
hin_Deva mai_Deva hin_Deva hin_Deva hin_Deva hin_Deva hin_Deva